Diari Oficial de la Generalitat Valenciana


Sumari del DOGV 4347, del 01-10-2002 (2002/10817)

ACORD de 30 de juliol de 2002, de la Comissió Territorial d'Urbanisme de València, relatiu a la modificació de la unitat d'execució L'Alteret del municipi d'Albalat de la Ribera.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10943


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albalat de la Ribera
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu a la modificació de la unitat d'execució L'Alteret del municipi d'Albalat de la Ribera. [2002/F10169]
  
Vist l'expedient remés per l'Ajuntament d'Albalat de la Ribera referit a la modificació de la unitat d'execució L'Alteret, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del Ple de l'ajuntament en sessió realitzada el dia 12 de novembre de 2001. Després del pertinent període d'exposició pública, en el qual es van presentar dos al·legacions, es va aprovar provisionalment pel mateix òrgan en data 27 de maig de 2002. L'expedient complet té entrada en el registre de la Comissió Territorial d'Urbanisme de València amb data 7 de juny de 2002.
  
Segon. El projecte consta de memòria justificativa i plans d'informació i d'ordenació.
  
Tercer. L'objecte de la modificació és la delimitació d'una unitat d'execució en sòl urbà, la característica fonamental de la qual és la de ser confrontant a una parcel·la dotacional de sistema general (xàrcia primària) destinada a zona escolar (institut); i comprén una superfície de 54.364 metres quadrats, dels quals 4.580 metres quadrats són destinats a zona verda, 215 metres quadrats a zona esportiva i 16.529 metres quadrats a viari, i la resta és edificable privat, els usos de la qual són magatzems i servicis (4.034 m²), residencial oberta (20.279 m² ) i residencial intensiva (1.536 m²).
  
La modificació es justifica en la necessitat d'escometre la urbanització de la zona de forma conjunta, a més de permetre la urbanització de l'entorn del futur institut.
  
Quart. Durant la tramitació de l'expedient s'ha sol·licitat informe dels organismes següents: Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, i no consta fins a la data la seua emissió.
  
Cinqué. Albalat de la Ribera disposa de normes subsidiàries aprovades definitivament per la Comissió Territorial d'Urbanisme en data 26 d'octubre de 1992.
  
Sisé. La Comissió Informativa de la Comissió Territorial d'Urbanisme de València, en sessió realitzada el 26 de juliol de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, i s'inclou com a condició de programació per part del representant de la Divisió de Carreteres de la Conselleria d'Obres Públiques, Urbanisme i Transports, la necessitat de procedir a solucionar mitjançant una rotonda l'accés a la carretera CV-515, i el cost d'esta serà a càrrec de la unitat d'execució plantejada.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot allò que s'ha exposat abans, la Comissió Territorial d'Urbanisme, en sessió realitzada el 30 de juliol de 2002, acorda:
  
Aprovar definitivament la modificació de la unitat d'execució L'Alteret de les normes subsidiàries d'Albalat de la Ribera, amb el condicionant establit en el fonament tercer relatiu a l'accés a la carretera CV-515.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.